U Zagrebu, 27.5.2020.

Klasa:

Ur.br:

VREMENIK IZRADBE I OBRANE ZAVRŠNOG RADA

Završni rad sastoji se od izradbe rada i obrane rada.

Vremenik izradbe i obrane rada donosi Upravno vijeće Centra na prijedlog ravnateljice do 30. rujna za tekuću godinu.

Vremenik sadrži rokove za izbor tema, izradbu i predaju završnog rada, rokove obrane završnog rada, te datum uručivanja svjedodžbi o završnom radu.

**2. IZRADBA ZAVRŠNOG RADA:**

\* **Teme za završni rad**, u suradnji s nastavnicima struke – nositeljima tema, donosi ravnateljica **do 20. listopada** za sve rokove u tekućoj školskoj godini na prijedlog Stručnog vijeća.

\* Teme mogu biti i prijedlozi učenika ako su u skladu s ciljevima i zadaćama nastavnog programa prema kojemu se učenik obrazovao.

\* Učenici **teme za završni rad biraju najkasnije do 31. listopada** tekuće školske godine.

\* Učenik obavlja izradbu rada pod stručnim vodstvom nastavnika struke – mentora tijekom zadnje nastavne godine obrazovanja.

\* Učenik je dužan **pisani dio izradbe**, koju je prihvatio mentor, **predati na urudžbeni zapisnik** Centra najkasnije deset dana prije obrane rada – **do 1. lipnja za ljetni rok**, 8. srpnja za jesenski rok, te 9. prosinca za zimski rok.

\* Izradba se sastoji od uratka koji može biti projekt, praktični rad s elaboratom, složeniji ispitni zadatak ili drugi sličan uradak s nastavnim planom i programom.

\* Izradbom rada se može smatrati uradak s kojim je učenik sudjelovao na izložbi inovatorskih radova u zemlji ili inozemstvu tijekom svog srednjeg obrazovanja ili uradak kojim je učenik osvojio prvo, drugo ili treće mjesto na državnom natjecanju iz struke.

**3. OBRANA ZAVRŠNOG RADA**

\* Obrani rada može pristupiti učenik koji je uspješno završio srednjoškolsko obrazovanje i čiju je izradbu rada mentor prihvatio i za nju predložio pozitivnu ocjenu.

\* Učenik prezentira rad u obliku obrane pred povjerenstvom.

\* Obrana u pravilu traje 30 minuta.

\* Obrana se provodi pred povjerenstvom kojeg čine predsjednik, te dva ili četiri člana iz redova nastavnika struke od kojih je jedan mentor.

\* Povjerenstvo utvrđuje prijedlog ocjene na temelju:

\* ocjene izradbe rada na prijedlog mentora učenika

\* ocjene obrane

\* općeg uspjeha iz izradbe i obrane završnog rada.

**4. ROKOVI ZA PRIJAVU OBRANE I PREDAJU RADA**

**4.1. Učenik prijavljuje obranu rada Centru prijavnicom za obranu koju propisuje škola i to:**

\* **do 1. travnja za ljetni rok** – za školsku godinu 2019./2020.

\* do 5. srpnja za jesenski rok – za školsku godinu 2019./2020.

\* do 30. studenog za zimski rok.

**4.2. Učenik predaje rad mentoru:**

**do 1. lipnja do 12 sati za ljetni rok** – za školsku godinu 2019./2020.

do 5. srpnja do 12. sati za jesenski rok – za školsku godinu 2019./2020.

do 30. studenog do 12 sati za zimski rok.

**5. ROKOVI ZA OBRANU RADA**

Ljetni rok: **8., 9., i 10. lipnja 2020. (prema rasporedu – u Nazorovoj 47.)**

Jesenski rok: tijekom kolovoza od 26. do 30. kolovoza 2020.

Zimski rok: tijekom veljače.

**6. OCJENA ZAVRŠNOG RADA**

\* Izradba, obrana, te opći uspjeh, koji je aritmetička sredina izrade i obrane rada, ocjenjuje se ocjenama: odličan (5), vrlo dobar (4), dobar (3), dovoljan (2), nedovoljan (1).

\* Učenik koji je ocijenjen iz izradbe ocjenom nedovoljan (1) ne može pristupiti obrani rada, već se upućuje na ponovnu izradbu s izmijenjenom temom.

\* Učenik koji je iz izradbe ocijenjen prolaznom ocjenom, a iz obrane rada nedovoljnim, na slijedećem roku ponavlja obranu bez ponavljanja izradbe.

\* Učenik koji je prijavio obranu, ali nije pristupio – ne ocjenjuje se.

\* Prosudbeni odbor utvrđuje konačnu ocjenu izradbe, konačnu ocjenu obrane, te opći uspjeh iz izradbe i obrane završnog rada za svakog učenika na prijedlog povjerenstva na temelju Poslovnika o radu školskog prosudbenog odbora i Povjerenstva za obranu završnog rada.

**7. IZDAVANJE SVJEDODŽBI**

Za ljetni rok školske godine 2019./2020. biti će izdane **16. lipnja 2020.**

Za jesenski rok školske godine 2019./2020. biti će izdane do 31. kolovoza 2019.

Predsjednik Prosudbenog odbora:

Jelena Grabovac, dipl.soc.rad.